
ДО
ОБЩИНСКИ СЪВЕТ
ГР. ЗЛАТОГРАД


ДОКЛАДНА ЗАПИСКА
От Мирослав Митков Янчев – Кмет на Община Златоград


Относно: Откриване на вътрешноградска автобусна линия на територията на гр. Златоград, част от общинска транспортна схема

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Общинската транспортна схема, която осигурява транспортно обслужване на населението на Община Златоград, е утвърдена с Решение №Д107/28.05.2008 г. на Общински съвет Златоград. През годините e изменяна неколкократно по инициатива на населението на общината, транспортните оператори или кметовете и кметските наместници на отделните населени места, отчитайки променящите се икономически и демографски условия, наличен пътникопоток и достъпът на гражданите до основни административни, здравни, образователни и социални институции. 
Част от общинските транспортни схеми са както междуселищните автобусни линии, които свързват общинския център с останалите населени места на територията на общината, така и вътрешноградските автобусни линии. С цел осигуряване на транспортен достъп на жителите и гостите на град Златоград, инициирам откриване на вътрешноградска автобусна линия за обществен превоз на пътници на територията на гр. Златоград.
С предложените проекти на вътрешноградска автобусна линия ще се постигне качествено, достъпно и устойчиво транспортно обслужване, което ще отговори на потребностите на местното население – възрастни хора, хора без лични автомобили, ученици.  
В изпълнение на чл. 8, ал. 4 във връзка с ал. 2 от Наредба №2/15.03.2002 год. за условията и реда за утвърждаване на транспортни схеми и за осъществяване на обществени превози на пътници с автобуси и с моя Заповед №284/08.07.2025 г., е определен състав на комисия за разглеждане и обсъждане на проекти на маршрутни разписания по вътрешноградска автобусна линия. В състава на комисията са включени представители на общинска администрация, Областен отдел на „Автомобилна администрация“ и Областно пътно управление. 
Проектите на маршрутни разписания са изготвени така, че да бъде осигурено максимално транспортното обслужване на жителите на град Златоград, да бъдат обхванати обществено значими зони, болница и институции.
На заседанието на комисията, назначена с моя Заповед №284/08.07.2025 г., са конкретизирани отделните елементи от проектите на вътрешноградска автобусна линия, които  за да отговорят на нормативните изисквания, бе необходимо да бъдат коригирани. 
С последваща моя заповед №306/29.07.2025 г. е определена комисия, която да разгледа коригираните проекти на маршрутни разписания.  Комисията обсъди направените предложения и постигна съгласие относно окончателния им вид.
Воден от гореизложеното, предлагам на Вашето внимание следния проект за 

Р Е Ш Е Н И Е: 

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, във връзка с чл. 8, ал. 4 и ал. 3 от Наредба №2/15.03.2002 год. за условията и реда за утвърждаване на транспортни схеми и за осъществяване на обществени превози на пътници с автобуси, във връзка с Протокол №1/11.07.2025 г. на комисия, назначена с моя Заповед №284/08.07.2025 г. и Протокол №2/14.08.2025 г., на комисия, назначена с моя Заповед №306/29.07.2025 г. Общински съвет Златоград

Р Е Ш И:
I. Утвърждава маршрутни разписания за обществен превоз на пътници по вътрешноградска автобусна линия, както следва:
1. Мaршрутно разписание №1 на вътрешноградска основна линия, с час на тръгване 07:00 часа.
2. Мaршрутно разписание №2 на вътрешноградска основна линия, с час на тръгване 07:33 часа.
3. Мaршрутно разписание №3 на вътрешноградска основна линия, с час на тръгване 09:00 часа.
4. Мaршрутно разписание №4 на вътрешноградска основна линия, с час на тръгване 09:33 часа.
5. Мaршрутно разписание №5 на вътрешноградска основна линия, с час на тръгване 11:00 часа.
6. Мaршрутно разписание №6 на вътрешноградска основна линия, с час на тръгване 11:33 часа.
7. Мaршрутно разписание №7 на вътрешноградска основна линия, с час на тръгване 13:00 часа.
8. Мaршрутно разписание №8 на вътрешноградска основна линия, с час на тръгване 13:33 часа.
9. Мaршрутно разписание №9 на вътрешноградска основна линия, с час на тръгване 15:00 часа.
10. Мaршрутно разписание №10 на вътрешноградска основна линия, с час на тръгване 15:33 часа.
11. Мaршрутно разписание №11 на вътрешноградска основна линия, с час на тръгване 17:00 часа.
12. Мaршрутно разписание №12 на вътрешноградска основна линия, с час на тръгване 17:33 часа.
13. Мaршрутно разписание №13 на вътрешноградска основна линия, с час на тръгване 19:00 часа.
14. Мaршрутно разписание №14 на вътрешноградска основна линия, с час на тръгване 19:33 часа.

Приложение: 
1. Протокол №1/11.07.2025 г.;
2. Протокол №2/14.08.2025 г.;
                       

С уважение,
 
МИРОСЛАВ ЯНЧЕВ
Кмет на Община Златоград


Изготвил:
Елмира Профирова - Ст. експерт „Стопански дейности и туризъм”

Съгласували:
Ирина Иванова - Директор на Дирекция ИР, ОП, СД и ВО

[bookmark: _GoBack]Диана Димитрова - Юрисконсулт, ПИ и ЛЗЛД 
          
В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

